РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2
от заседанието на Комисия ”Управление на собствеността” 
към пленума на Висшия съдебен съвет, проведено на 08.06.2016 г.

Днес, 08.06.2016 г. /сряда/ от 11.00 часа се проведе заседание на Комисия „Управление на собствеността” към пленума на Висшия съдебен съвет, в състав:

                                                                          Михаил Кожарев – председател
							Юлиана Колева
Светла Петкова
Румен Георгиев
                                                                          Димитър Узунов
                                                                          
ОТСЪСТВА	ЩИ: Милка Итова

От администрацията на ВСС присъства инж. Димитър Шиклев – главен експерт „Инвеститорски контрол“, дирекция „Финанси и бюджет“, АВСС.
	
При обсъжданията по точка 1 присъстваха: Румен Боев, Каролина Неделчева, Елка Атанасова и Камен Иванов– членове на ВСС.
От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

Д Н Е В Е Н   Р Е Д:

1. ОТНОСНО: Прилагане на разпоредбата на § 82, ал.1 от ПЗР на ЗИД на ЗСВ /ДВ, бр.28 от 08.04.2016 г./ и писмо на Министерство на правосъдието с изх. № 92-32-28/27.05.2016 г., съвместно с Комисия „Бюджет и финанси“.  

КОМИСИЯ „УПРАВЛЕНИЕ НА СОБСТВЕНОСТТА” И КОМИСИЯ „БЮДЖЕТ И ФИНАНСИ“ НА ВСС
Р Е Ш И Х А:

Предлагат на Пленума на ВСС да приеме следното решение:
1. УПЪЛНОМОЩАВА административните ръководители на органите на съдебната власт, на които е възложено стопанисването на недвижимите имоти от Министерство на правосъдието, предоставени за управление на Пленума на  Висшият  съдебен съвет /чл.387 от ЗСВ/  за нуждите на органите на съдебната власт:
-  да организират и провеждат процедури за отдаване под наем на недвижими имоти или части от недвижими имоти – държавна собственост, при условията и реда на Закона за държавната собственост и Правилника за прилагане на Закона за държавната собственост;
-  да сключват, изменят, прекратяват или развалят договори за наем със спечелилите търговете участници, като страна по договорите следва да бъде съответния орган на съдебната власт в качеството му на самостоятелно юридическо лице;
-  в петдневен срок от подписването на договора да предоставят  във Висш съдебен съвет копие от цялата документация по тръжната процедура и екземпляр от сключения договор за наем, от измененията към него, от документите удостоверяващи прекратяване или разваляне на договора и приемо-предавателен протокол;
-  да издават фактури за наем на съответните наематели срещу копие на платежен документ за преведен наем и лихвите върху тях да се заплащат по транзитната сметка на съответния орган на съдебната власт;
-  да представляват ВСС пред общинските администрации, общинските служби по земеделие, службите по геодезия, картография и кадастър във връзка с издаването на документи, необходими за съставянето или актуализирането на актове за държавна собственост;
-  да представляват ВСС пред областните администрации във връзка със съставянето на актове за държавна собственост на имотите, за които липсват такива или следва да бъдат актуализирани;
-  да представляват ВСС пред общинските администрации във връзка с изготвянето и подаването на данъчни декларации по чл.14 от Закона за местните данъци и такси;
-  да представляват ВСС пред общинските администрации във връзка с изготвянето и подаването на декларации за определяне на таксата за битови отпадъци. 

2. НЕ ВЪЗРАЗЯВА считано от 01.06.2016 г. разходите за наеми произтичащи от сключени от Министерство на правосъдието договори  за наем с  Университета по архитектура, строителство и геодезия, „Тренслат” АД,  РПК „Развитие”,  „Уникредит Булбанк” АД, „Интелихаус” ЕООД, ЕТ „Васил Григоров”,  „ Напоителни системи” ЕАД и „Геос” ЕООД  да бъдат извършвани със средства  от бюджета на Висш съдебен съвет.

2. ОТНОСНО: Проект на правила за работата на Комисия „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА правилата за работа на Комисия „Управление на собствеността“.
2.2. Правилата за работа на Комисия „Управление на собствеността“ да се публикуват на интернет страницата на ВСС.

3. ОТНОСНО: Информация за процеса по приемане досиетата на недвижимите имоти от Министерство на правосъдието на Висшия съдебен съвет.
Доклад от инж. Димитър Шиклев  - главен експерт „Инвеститорски контрол“, дирекция „ Финанси и бюджет“, АВСС.

След като изслуша доклада от инж. Димитър Шиклев  - главен експерт „Инвеститорски контрол“ за процеса по приемане досиетата на недвижимите имоти от Министерство на правосъдието на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за сведение информацията за процеса по приемане досиетата на недвижимите имоти от Министерство на правосъдието на Висшия съдебен съвет.

	4. ОТНОСНО: Предложение за изменение на разпоредби от Закона за съдебната власт, свързани с управление на собствеността .

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1. ВЪЗЛАГА на Михаил Кожарев – член на ВСС да подготви проект на предложение за изменение на разпоредби от Закона за съдебната власт, свързани с управление на собствеността. 

ПРЕДСЕДАТЕЛ НА КОМИСИЯТА:   /П/   
							 	   МИХАИЛ КОЖАРЕВ